Rein Loik

Rein Loik (sündinud 30. juulil 1950 Kehras) on eesti ettevõttejuht ning riigi- ja omavalitsustegelane.

 Elulugu 
Ta lõpetas 1968. aastal Kehra Keskkooli ja 1973. aastal Tartu Riikliku Ülikooli majandusteaduskonna majandusküberneetika erialal.

Pärast ülikooli lõpetamist töötas ta arvutuskeskustes, sealhulgas Eesti NSV Riikliku Varustuskomitee arvutuskeskuses. Aastatel 1980–1985 oli ta Tallinna RSN Täitevkomitees plaaniosakonna aseesimees, aastatel 1986–1988 Eesti NSV Ministrite Nõukogu Riiklikus Plaanikomitees haridus-, tervishoiu- ja kultuuriosakonna juhataja. 

Maist 1988 detsembrini 1989 oli ta Eesti NSV Riikliku Hariduskomitee esimehe asetäitja. Detsembris 1989, mil hariduskomitee muudeti uuesti haridusministeeriumiks, sai tast haridusminister Indrek Toome valitsuses. Ta jätkas haridusministrina ka Edgar Savisaare valitsuses (aprillist 1990 jaanuarini 1992) ja Tiit Vähi esimeses valitsuses (jaanuarist oktoobrini 1992). Ta oli ka haridusminister detsembrist 1996 märtsini 1997 Tiit Vähi kolmandas valitsuses. 

Aastatel 1992–1995 oli ta Estonian Airi arendusdirektor, 1995–1996 Tallinna abilinnapea ja 1997–1998 AS Leks Elukindlustuse juhatuse esimees. Aastast 1998 oli ta Tallinna Lennujaama juhatuse esimees; veebruaris 2016 lahkumisavalduse, mis 1. märtsil 2016 rahuldati. Seejärel tegutses ta peamiselt juhtimiskonsultandi ja mentorina. 

17. jaanuaril 2017 valiti ta Viimsi vallavanemaks.http://uudised.err.ee/v/eesti/7e290418-c04d-44e0-ad83-4306f69d3eb8/viimsi-uueks-vallavanemaks-sai-rein-loik 7. aprillil 2020 valis Rõuge vallavolikogu ta vallavanema asendajaks.https://lounapostimees.postimees.ee/6944499/rouge-valla-etteotsa-asus-ajutiselt-rein-loik

Sportlase ja sporditegelasena
Harrastas aastatel 1975–2003 mägimatkamist, kuulus alpinismis Eesti NSV koondisse, oli mitme Pamiiri mäe esmavõtjaid. 

Oli 1990–2002 Eesti Koolispordi Liidu esimene president, 1991–1997 ESK juhatuse liige, 2000–2001 Eesti Olümpiakomitee (EOK) liige, 2001–2005 EOK esindajate kogu liige. Alates 2017. aastast on ta Eesti Paralümpiakomitee täitevkomitee liige.

Pildid

Tunnustus
1987 Kalevi auliige
2002 Riigivapi IV klassi teenetemärk
2006 Riigivapi III klassi teenetemärk

Isiklikku
Tema abikaasa on endine ujuja ja allveesportlane Chris-Helin Loik.

Viited

Välislingid

http://www.eestimajandus.ee/Loik-Rein-1950-

Kategooria:Eesti alpinistid
Kategooria:Eesti sporditegelased
Kategooria:Eesti haridusministrid
Kategooria:Eesti ettevõtjad
Kategooria:Viimsi vallavanemad
Kategooria:Tartu Ülikooli majandusteaduskonna vilistlased
Kategooria:Riigivapi IV klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Sündinud 1950